Diari Oficial de la Generalitat Valenciana


Sumari del DOGV 4333, del 11-09-2002 (2002/9463)

Notificació a Promociones Hermanos Martínez Tadeo, SL. Número d'expedient VIVI/040500/452.
------------------------------------------------------------------------------------------

### Dades del document

Número de DOGV
:   4333

Data del DOGV
:   11-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9463


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Hermanos Martínez Tadeo, SL. Número d'expedient VIVI/040500/452. [2002/A9463]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de resolució a Promociones Hermanos Martínez Tadeo, SL, amb expedient VIVI/040500/452.
  
Vist el procediment sancionador VIVI/040500/452 seguit contra Promociones Hermanos Martínez Tadeo, SL, per infracció del règim legal que regula els habitatges de protecció oficial.
  
Vist que amb data 13 de juny de 2001 l'instructor del procediment elevava l'oportuna proposta de resolució.
  
Vist que, a esta, la part expedientada formula al·legacions en dates 26 de juny, 10 de setembre i 27 de novembre de 2001, així com el 27 de febrer de 2002.
  
Vist que les dites al·legacions van donar lloc als requeriments de dates 20 de juliol, 30 d'octubre de 2001, així com 24 de gener i 6 de maig de 2002.
  
Atés que no s'ha donat compliment a l'últim requeriment, per la qual cosa és procedent continuar amb la tramitació del procediment.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost i, supletòriament les contingudes en el títol IX de la Llei de Règim Jurídic de les Administracions Públiques.
  
Atés que és competència d'este Servici Territorial d'Arquitectura i Habitatge la resolució del present procediment, en virtut del que disposa el Decret del Govern Valencià 110/2000, de 18 de juliol.
  
Vistos els preceptes legals esmentats, la Llei 1/1997, de 21 de febrer de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent:
  
Resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997 una multa de quatre mil dos-cents deu euros 4.210 EUR).
  
2. Obligar l'expedientat que, per ell o a costa seua, realitze en el termini de 15 dies les obres següents:
  
Adequació de lacat superficial de banyera per fissures d'este, o bé substitució d'esta.
  
Contra esta resolució que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des del sendemà d'haver rebut la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
Cas que la part dispositiva de la resolució ordene l'execució d'obres i, independentment de l'anterior, se li requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no és així, es procedirà per l'administració a aconseguir-ne l'execució forçosa, i se li imposaran successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Llei 31/1978 i Reial Decret 3.148/1978, de 31 d'octubre i 10 de novembre, respectivament.
  
S'advertix igualment que, si no es complix l'anterior requeriment, es podrà instruir nou expedient sancionador, de conformitat amb el que establix l'article 166 del Reglament d'Habitatges de Protecció Oficial.